Die wêreld in foto’s – 20 Junie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Kinders speel tydens ŉ swaar reënbui in Quezon City in die Filippyne (Foto: Xinhua/Rouelle Umali) Watana Pumret, ŉ verdagte in ŉ bomaanval op die Phramongkutklao- militêre hospitaal in Thailand, word deur soldate vergesel na afloop van ŉ mediakonferensie in Bangkok. Meer as 20 mense is beseer tydens die bomaanval op 22 Mei vanjaar by dié hospitaal in Bangkok. (Foto: Xinhua/Rachen Sageamsak) Ontwortelde kinders speel buite hul tente in die Ghazni-provinsie in Afganistan op Wêreldvlugtelingdag (Foto: Xinhua/Sayed Mominzadah) Vrywilligers is besig om kos te sorteer by ŉ reddingsentrum in Pedrogao Grande in Portugal. Teen Maandag het 64 mense gesterf en 135 ander is beseer nadat ŉ verwoestende brand deur die gebied gewoed het. (Foto: Xinhua/Zhang Liyun) Die silhoeët van ŉ vrou teen ŉ fontein op ŉ sonnige dag in Berlyn, Duitsland. Daar word sonnige weer voorspel oor die grootste dele van Duitsland vir die res van die week. (Foto: AP Photo/Markus Schreiber)